b'\n_START_ARTICLE_\nMogambo (film)\n_START_SECTION_\nHandlingen\n_START_PARAGRAPH_\nEloise Y. "Honey Bear" Kelly (spillet af Ava Gardner) ankommer til en fjerntliggende afrikansk handelsstation p\xc3\xa5 jagt efter en rig bekendt blot for at finde ud af, at han allerede er rejst igen. Mens hun venter p\xc3\xa5 den n\xc3\xa6ste b\xc3\xa5d tilbage, muntrer hun sig med den h\xc3\xa5rdtarbejdende storvildtsj\xc3\xa6ger Victor Marswell (spillet af Clark Cable), som i begyndelsen ikke har megen respekt for hendes slags. Marswell tager Donald Nordley (spillet af Donald Sinden) og dennes kone Linda (spillet af Grace Kelly) med p\xc3\xa5 en fotosafari, og "Honey Bear" Kelly tager med. Begge kvinder er tiltrukket af Marswell, og scenen er sat for en kamp mellem de to rivalinder.'